ai4bharat/Pralekha huggingface dataset:
நிதி அமைச்சகம்
வேளாண் துறை, விவசாயிகள், குறு, சிறு மற்றும் நடுத்தர நிறுவனங்களுக்கு பொதுத்துறை வங்கிகள் தொடர்ந்து உதவ வேண்டும்: ஆய்வு கூட்டத்தில் திருமதி. நிர்மலா சீதாராமன் வலியுறுத்தல்
பொதுத்துறை வங்கிகளின் செயல்பாடுகள் குறித்து அவற்றின் தலைவர்கள், நிர்வாக இயக்குனர்களுடன் காணொலி காட்சி மூலம் மத்திய நிதியமைச்சர் திருமதி. நிர்மலா சீதாராமன் இன்று ஆலோசனை நடத்தினார். இந்த கூட்டத்தில் நிதித்துறை இணையமைச்சர் டாக்டர். பகவத் கிசான்ராவ் கரத் மற்றும் நிதி சேவைகள் துறை செயலாளர் திரு. தேபாசிஸ் பாண்டா மற்றும் துறையின் மூத்த அதிகாரிகள் கலந்து கொண்டனர்.
இந்த ஆய்வு கூட்டத்தில் மத்திய அரசு மற்றும் ரிசர்வ் வங்கி தொடங்கிய பெருந்தொற்று தொடர்பான நடவடிக்கைகளை அமல்படுத்துவதில் பொதுத்துறை வங்கிகள் மேற்கொண்ட பல நடவடிக்கைகளையும், கொவிட்-19 புதிய வகை தொற்றால் எதிர்காலத்தில் ஏற்படும் இடையூறுகளை சமாளிக்கும் தயார் நிலை குறித்தும் திருமதி. நிர்மலா சீதாராமன் ஆய்வு செய்தார்.
அவசரகால கடன் உதவி திட்டத்தின் வெற்றியை பாராட்டிய மத்திய நிதியமைச்சர், சாதனைகளுடன் நின்று விடாமல், தொடர் பெருந்தொற்று பாதிப்பால் தொழில்துறை சந்திக்கும் இடையூறுகளை போக்க உதவுவதில் பொதுத்துறை வங்கிகளின் ஒட்டு மொத்த முயற்சிகள் இருக்க வேண்டும் என கூறினார். வேளாண் துறை, விவசாயிகள், சில்லரை விற்பனை துறை மற்றும் குறு, சிறு மற்றும் நடுத்தர நிறுவனங்களுக்கு தொடர்ந்து உதவ வேண்டும் என திருமதி. நிர்மலா சீதாராமன் கேட்டுக் கொண்டார்.
சர்வதேச நிலவரம் மற்றும் ஒமிக்ரான் வகை தொற்றால், எதிரான அலை வீசினாலும், தொழில்துறை முன்னேற்றம் அடைந்து வருவதாக திருமதி. நிர்மலா சீதாராமன் குறிப்பிட்டார்.
சில்லரை விற்பனை துறையில் ஏற்பட்டுள்ள வளர்ச்சியின் காரணமாகவும், கடன் பெற்றவர்களின் நிதிநிலை மேம்பட்டுள்ளதாலும் கடன் தேவை அதிகரிக்கும் என எதிர்பார்க்கப்படுவதாக நிதியமைச்சர் கூறினார்.
கடன்களை திருப்பி செலுத்தும் கலாச்சாரம் நாட்டில் அதிகரித்துள்ளதாகவும் இந்த ஆய்வு கூட்டத்தில் பொதுத்துறை வங்கிகள் சுட்டிக் காட்டின.
பல கொள்கை முடிவுகளால் பொதுதுறை வங்கிகள் சிறப்பாக செயல்பட்டுள்ளன. பெருந்தொற்றால் ஏற்பட்ட நெருக்கடியில் இருந்து விடுபட, பொருளாதார வளர்ச்சிக்கு தேவையான உந்துதல்களை அளித்துள்ளன.
2020-21ம் நிதியாண்டில் பொதுத்துறை வங்கிகள் ரூ.31,820 கோடி நிகர லாபம் ஈட்டியுள்ளன. இது கடந்த 5 நிதியாண்டுகளில் மிக அதிகம்.
கடந்த 7 நிதியாண்டுகளில் பொதுத்துறை வங்கிகள் ரூ.5,49,327 கோடி கடன்களை மீட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788330
வணிகம் மற்றும் தொழில்துறை அமைச்சகம்
மொத்த விலைக் குறியீட்டின் அடிப்படையில் ஆண்டு பணவீக்க விகிதம் செப்டம்பர் மாதத்தில் 10.7%ஆக பதிவு
மொத்த விலைக் குறியீட்டின் அடிப்படையில் ஆண்டு பணவீக்க விகிதம் 2022 செப்டம்பர் மாதத்தில் 10.7%ஆக  இருந்தது . இது, 2022 ஆகஸ்ட் மாதத்தில்12.41%ஆக இருந்தது.
உணவுப் பொருட்கள் மற்றும் உணவு தயாரிப்புகள் உள்ளிட்டவை அடங்கிய உணவு குறியீடு, செப்டம்பர் மாதத்தில் 175.2 ஆக சரிந்தது. இந்த இலக்கம் ஆகஸ்ட் மாதத்தில் 176.0 ஆக இருந்தது. உணவு குறியீட்டின் அடிப்படையில் பணவீக்க விகிதம் 9.93% லிருந்து  8.08%ஆக  குறைந்தது.
கனிம எண்ணெய்கள், உணவுப் பொருட்கள், கச்சா பெட்ரோலியம் மற்றும் இயற்கை எரிவாயு, ரசாயனங்கள் மற்றும் ரசாயனப் பொருட்கள், அடிப்படை உலோகங்கள், மின்சாரம், ஜவுளி போன்றவற்றின் விலைகள் உயர்ந்ததால் கடந்த ஆண்டு இதே மாதத்தைவிட பண வீக்கம் அதிகரித்துள்ளது.
குடியரசுத் துணைத் தலைவர் செயலகம்
வடகிழக்குப் பகுதியில் தனியார் முதலீட்டை ஊக்குவிக்க வேண்டும்: குடியரசுத் துணைத் தலைவர் ஆலோசனை
வடகிழக்குப் பகுதியில் தனியார் முதலீட்டை ஊக்குவிக்க வேண்டும் என குடியரசுத் துணைத் தலைவர் திரு எம். வெங்கையா நாயுடு ஆலோசனை வழங்கியுள்ளார்.
வடகிழக்கு மாநிலங்களில் சுற்றுப் பயணம் மேற்கொண்டுள்ள குடியரசுத் துணைத் தலைவர் திரு எம்.வெங்கையா நாயுடு, மேகாலயா தலைநகர் ஷில்லாங் சென்றுள்ளார். அங்கு நடந்த ‘வடகிழக்குப் பகுதியின் வளர்ச்சியில் வடகிழக்கு கவுன்சிலின் பங்கை மாற்றுதல்’ என்ற பயிலரங்கில் உரையாற்றிய திரு. எம். வெங்கையா நாயுடு கூறியதாவது:
வடகிழக்குப் பகுதியின் முன்னேற்றத்துக்குந் தடையாக உள்ள பிரச்னைகளை விரைவாக தீர்ப்பதன் மூலம் வடகிழக்குப் பகுதியில் துரித வளர்ச்சிக்கு வடகிழக்கு கவுன்சில் தூண்ட வேண்டும். நாட்டின் பல பகுதிகளில் சமநிலையற்ற முன்னேற்றம் நிலவினால், இந்தியாவின் முன்னேற்றத்தை நிறைவு செய்ய முடியாது. வடகிழக்குப் பகுதி முன்னேறினால் , நாடு முன்னேறும். அது பின்னடைந்தால், நாடும் பின்னடையும். பல துறைகளில் சிறந்த நடைமுறைகளை வடகிழக்கு மாநிலங்கள் பகிர்ந்து, பரஸ்பர பலனை பெற வேண்டும். வளர்ச்சிப் பிரச்னைகளுக்கு தீர்வு காண மத்திய அரசு, மாநிலங்கள், உள்ளாட்சி அமைப்புகள் ஒன்றாக இணைந்து இந்தியக் குழுவாகச் செயல்பட வேண்டும்.
பிரதமர் நரேந்திர மோடி தலைமையிலான அரசு செயல்திறன் மற்றும் உற்பத்தித்திறனை மேம்படுத்தும் நோக்கில் அனைத்துத் துறைகளிலும் சீர்திருத்தப் பாதையில் இறங்கியுள்ளது. சுலபமாக தொழில் செய்வதும், எளிமையாக வாழ்வதும் முக்கிய நோக்கங்கள். அவசர உணர்வுடன் வேலை செய்வது வழக்கமாகிவிட்டது. நாம் மெதுவாக செல்ல முடியாது. மோசமான தரத்துடன் நாம் திருப்தியடைய முடியாது. சிறப்பானதைச் செய்வதற்கு நாம் தொடர்ந்து பாடுபட வேண்டும். ஒவ்வொரு திட்டத்திலும் பொறுப்பு மற்றும் வெளிப்படைத்தன்மையை உறுதி செய்ய வேண்டும். நேரடிப் பணிப் பரிமாற்றம் போன்ற திட்டங்கள், பயன்கள் சென்றவடைவதை உறுதி செய்வதில் முக்கியமானது.
சுதந்திர இந்தியாவின் 75வது ஆண்டை கொண்டாடும் வேளையில், அடுத்த 25 ஆண்டுகளுக்கான திட்டங்களை வகுக்க வேண்டும். ஏழ்மை, ஏற்றத் தாழ்வுகள், நகர்ப்புற மற்றும் கிராமப்புற இடைவெளிகள் அகற்றப்பட வேண்டும். கல்வி முறை மாற்றியமைக்கப்பட வேண்டும். அனைத்தும் உள்ளடங்கிய தற்சார்பு இந்தியா உருவாக்கும்போது, பொதுச் சுகாதார கட்டமைப்புகள் அதிகரிக்கப்பட வேண்டும்.
வடகிழக்குப் பகுதியில் சுமார் 45 மில்லியன் மக்கள் உள்ளனர். அவர்களின் கனவுகள் நனவாக்கப்பட வேண்டும். இதற்கு வடகிழக்கு கவுன்சில் ஒரு பயனுள்ள கருவியாக இருக்க வேண்டும். மாநில அரசுகளுடன் ஒருங்கிணைந்து திட்டங்களை அமல்படுத்த வேண்டும்.
தொழில் முனைவு, தொடக்க நிறுவனங்கள் மற்றும் திறன் வளர்ச்சி ஆகியவற்றை ஊக்குவிப்பதன் மூலம் தனியார் முதலீடு ஊக்குவிக்கப்பட வேண்டும்.
இவ்வாறு திரு. வெங்கையா நாயுடு கூறினார்.
இந்நிகழ்ச்சியில் மேகாலயா முதல்வர் திரு கான்ராட் சங்மா, வடகிழக்குப் பகுதி வளர்ச்சித்துறை அமைச்சர் திரு ஜி.கிஷன் ரெட்டி உட்பட பலர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760872
-----
(Visitor Counter : 151
குடியரசுத் தலைவர் செயலகம்
குடியரசுத் தலைவரின் பக்ரீத் வாழ்த்து
பக்ரீத் பண்டிகையை முன்னிட்டு, குடியரசுத் தலைவர் திரு. ராம் நாத் கோவிந்த் மக்களுக்கு வாழ்த்து தெரிவித்துள்ளார்.
அவர் வெளியிட்டுள்ள வாழ்த்துச் செய்தியில், ‘இந்தியாவிலும், வெளிநாடுகளிலும் வசிக்கும் இஸ்லாமிய சகோதர, சகோதரிகளுக்கு தமது தியாகத் திருநாள் நல்வாழ்த்துக்களை தெரிவித்துக் கொள்வதாக’ குறிப்பிட்டுள்ளார்.
இந்த நன்னாளில், தியாக உணர்வைப் போற்றிக் கொண்டாடுவோம் என்று கூறியுள்ள குடியரசுத் தலைவர், பலதரப்பட்ட சமூகத்தில், அனைத்துத் தரப்பினரும் ஒருங்கிணைந்து பணியாற்றி, ஒற்றுமையையும், சகோதரத்துவத்தையும் ஏற்படுத்த உறுதியேற்போம் என்றும் தெரிவித்துள்ளார்.
------------
(Visitor Counter : 91
தகவல் மற்றும் ஒலிபரப்பு அமைச்சகம்
ஊடகத்துறையை ஒருவர் ஆதிக்கம் செலுத்தாமல் இருப்பதை உறுதி செய்ய விதிகள் உருவாக்க வேண்டிய காலம் வந்துள்ளது : திருமதி. ஸ்மிருதி சூபின் இரானி
ஊடகத் தொழில்துறையை சமச்சீராக வைப்பதற்கு உதவும் வகையில் சட்டங்களையும், நெறிமுறைகளையும், விதிகளையும் உருவாக்க வேண்டிய காலம் வந்துள்ளது என்றும் இதனால் ஆதிக்கம் செலுத்தும் ஒருவர் முழுக் கட்டுப்பாட்டை வைத்துக்கொள்ள முடியாது என்றும் மத்திய தகவல் ஒலிபரப்பு மற்றும் ஜவுளிகள் துறை அமைச்சர் திருமதி. ஸ்மிருதி சூபின் இரானி தெரிவித்துள்ளார். புதுதில்லியில் இன்று  15-ஆவது ஆசிய ஊடக உச்சி மாநாட்டை  தொடங்கி வைத்த அவர், 2021-ஆம் ஆண்டு வாக்கில் 969 மில்லியன் இணையதளப் பயன்பாட்டாளர்கள் இந்தியாவில் இருப்பார்கள் என்றார். இந்திய ஊடகத் தொழில்துறை டிஜிட்டல் உலகத்தை சவாலாக மட்டுமின்றி வாய்ப்பாகவும் பார்க்கிறது என்றும் அவர் கூறினார். வருவாய்த் தேவைகளைப் பூர்த்தி செய்வதிலிருந்து விடுபட்டு நல்ல உள்ளடக்கத்தைக் கொண்டிருப்பதற்கும் ஊடக நிறுவனங்களில் சீரான தன்மையைக் கொண்டுவருவதற்கும் நாம் எவ்வாறு திறமையை மேம்படுத்தித் தக்க வைத்து ஈர்க்கப் போகிறோம் என்ற கேள்வியை அமைச்சர் எழுப்பினார்.
15-ஆவது ஆசிய ஊடக உச்சிமாநாடு மத்திய தகவல் ஒலிபரப்பு அமைச்சகத்துடன் புதுதில்லியில் உள்ள இந்திய மக்கள் தொடர்பு கல்விக்கழகம் , இந்திய ஒலிபரப்பு பொறியாளர் ஆலோசனை நிறுவனம்  இணைந்து புதுதில்லியில் 2018 மே 10-லிருந்து 12 வரை நடத்தப்படுகிறது. இந்த பிராந்தியத்தில் ஒலிபரப்புத்துறையில் உள்ள சவால்களைச் சந்திக்க பிராந்திய மற்றும் இருதரப்பு பேச்சுவார்த்தையையும், ஒத்துழைப்பையும் ஊக்குவிக்கும் வகையில் “கதைகளைச் சொல்லுவோம் - ஆசியாவும் அதற்கு மேலும்” என்பது இந்த ஆண்டு உச்சிமாநாட்டின் மையக்கருத்தாக உள்ளது.
இந்திய ஊடகத் தொழில்துறையை விரிவுப்படுத்தும் தொலைநோக்குப் பார்வையை அளித்த திருமதி. ஸ்மிருதி சூபின் இரானி, விரைவாக வளர்ந்து வரும் விளம்பரச் சந்தையாக இருக்கும் இந்தியா, 2018 இறுதி வாக்கில் 10.59 பில்லியன் அமெரிக்க டாலர்களை எட்டும் என்று எதிர்பார்க்கப்படுகிறது என்றும், 2018ஆம் ஆண்டு கைப்பேசிச் சேவைக்குச் செலவிடப்படும் தொகை 1.55 பில்லியன் அமெரிக்க டாலர்களாக உயரும் என்று மதிப்பிடப்பட்டுள்ளது என்றும் கூறினார். துடிப்பு மிக்க ஊடகத்தொழில்துறையை நாம் கொண்டிருப்பதாகவும் இதில் நேரடியாக ரூ.1.35 லட்சம் கோடி முதலீடு செய்யப்பட்டிருப்பதாகவும் மறைமுக மற்றும் தூண்டப்பட்ட மயங்கள் ரூ.4.5 லட்சம் கோடியாக இருக்கிறது என்றும் இந்தத் துறையுடன் 4 மில்லியன் மக்களுக்கு நெருக்கமான இணைப்பு இருப்பதாகவும் அவர் தெரிவித்தார்.
ஆசிய ஊடக உச்சி மாநாடு புதிய சிந்தனைகளுக்கு வழிவகுக்கும் என்று நம்பிக்கை தெரிவித்த அமைச்சர், இதன் மூலம் சிறந்த மனிதகுலத்திற்கு ஊடக நிறுவனங்களை வலுப்படுத்தும் வழிமுறைகளை நாம் காணமுடியும் என்றார்.
தொடக்க அமர்வில் உரையாற்றிய பங்களாதேஷ் செய்தித்துறை அமைச்சர், மாண்புமிகு ஹசனுல் ஹக் இனு உலகம் இன்று எதிர்கொள்ளும் வறுமை, பாலினப் பாகுபாடு, பயங்கரவாதம், ஐசிடி  புரட்சி, பருவநிலை மாற்றம், சமச்சீரற்ற உலகமயம் எனும் ஆறு சிக்கலான சவால்களைக் கோடிட்டுக் காட்டினார். கணினிக் குற்றங்கள் பற்றி கவலை வெளியி்ட்ட அவர், ஊடகத்தை பாதுகாக்கவும், விரிவாக்கவும் கணினிக் குற்றவாளிகளுக்கு எதிரான போராட்டத்தை நடத்த வேண்டியது அவசியம் என்பதை வலியுறுத்தினார்.
இந்த நிகழ்ச்சிக்கு சமூக ஊடக தொடர்புகளாக கீழ் காண்பவை இருக்கின்றன.
Hashtag: #AsiaMediaSummit
YouTube: https://www.youtube.com/pibindia 
Facebook: https://www.facebook.com/pibindia
Twitter: https://twitter.com/asiamediasummit
(Visitor Counter : 206
தொலைதொடர்பு மற்றும் தகவல் தொழில்நுட்ப அமைச்சகம்
தகவல் மற்றும் தொடர்பு தொழில்நுட்பங்களை செயல்படுத்துவதில் இந்தியாவின் வெற்றியை எடுத்துரைக்கும் நிகழ்வுக்கு இந்திய தொலைத்தொடர்புதுறையும், காமன்வெல்த் தொலைத் தொடர்பு அமைப்பும் ஏற்பாடு செய்திருந்தது
டிஜிட்டல் தீர்வுகளுடன் மாற்றத்தை ஏற்பதற்கு காமன்வெல்த் தொலைத் தொடர்பு அமைப்பின் உறுப்பு நாடுகளை ஊக்கப்படுத்துவதற்காக, தகவல் மற்றும் தொடர்பு தொழில்நுட்பங்களை செயல்படுத்துவதில் இந்தியாவின் வெற்றியை எடுத்துரைக்கும் நிகழ்வுக்கு இந்திய தொலைத் தொடர்புத்துறையும், காமன்வெல்த் தொலைத் தொடர்பு அமைப்பும் ஏற்பாடு செய்திருந்தது. ‘டிஜிட்டல் முறையிலான பரிமாற்றத்தின் மையம்- இந்தியா’ என்ற பொருளில் இணையவழியாக இந்த நிகழ்வு நடைபெற்றது. 33 நாடுகளை உறுப்பினர்களாகக் கொண்ட காமன்வெல்த் தொலைத் தொடர்பு அமைப்பில்  இந்தியா ஓர் உறுப்பு நாடாக உள்ளது.
டிஜிட்டல் இந்தியா திட்டத்தில் குறிப்பிடத்தக்க அம்சங்களாக உள்ள ஆதார், யூபிஐ நடைமுறைகளின் வெற்றிக்கதைகள் இந்த நிகழ்வில் சிடிஓ உறுப்பு நாடுகளின் பிரதிநிதிகளுடன் பகிரப்பட்டன. 1.26 பில்லியன் ஆதார் அட்டைகள், 68+ பில்லியன் அங்கீகாரங்கள், ஆதாருடன் இணைக்கப்பட்ட நேரடிப் பயன்பரிமாற்றம் மற்றும் அதன் இதர பயன்பாடுகள் போன்ற ஆதாரின் சிறப்பு அம்சங்கள் இந்த நிகழ்வில் எடுத்துரைக்கப்பட்டன. இந்த வெற்றிக்கதைகளை தங்களுடன் பகிர்ந்து கொண்ட இந்தியாவை சிடிஓ மற்றும் அதன் உறுப்பு நாடுகள் பாராட்டின.
பாதுகாப்பு அமைச்சகம்
இந்திய விமானப் படையிடம் ஒப்படைக்கப்பட்டது தரையிலிருந்து வானுக்கு பாயும் நடுத்தர ரக ஏவுகணை
தரையிலிருந்து வானுக்கு பாயும் நடுத்தர ரக ஏவுகணை, மத்திய பாதுகாப்பு அமைச்சர் திரு ராஜ்நாத் சிங் முன்னிலையில் ராஜஸ்தான் மாநிலத்தின் ஜெய்சால்மர் விமானப்படை தளத்தில் இந்திய விமானப் படையிடம் இன்று ஒப்படைக்கப்பட்டது.
பாதுகாப்பு ஆராய்ச்சி மற்றும் மேம்பாட்டு துறையின் செயலாளரும், பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ வின் தலைவருமான டாக்டர் ஜி. சதீஷ் ரெட்டி, விமானப்படை தலைவர் ஏர் சீஃப் மார்ஷல் ஆர் கே எஸ் பதூரியாவிடம் ஏவுகணையை ஒப்படைத்தார். இந்த நிகழ்வின்போது டிஆர்டிஓ மற்றும் இஸ்ரேல் ஏரோஸ்பேஸ் இண்டஸ்ட்ரீஸ் நிறுவனத்தின் அதிகாரிகள் ஏவுகணையின் திறன் குறித்து செயல் விளக்கம் அளித்தனர்.
நிகழ்ச்சியில் பேசிய அமைச்சர் திரு ராஜ்நாத் சிங், டிஆர்டிஓ, ஐஏஐ, பல்வேறு கண்காணிப்பு முகமைகள் மற்றும் அரசு மற்றும் தனியார்துறையின் இந்த கூட்டு முயற்சியை பாராட்டியதோடு உலகத்தரம் வாய்ந்த மிகச்சிறந்த ஏவுகணை என்று இதனை குறிப்பிட்டார். “பிரதமர் திரு நரேந்திர மோடியின் தொலைநோக்குப் பார்வையான தற்சார்பு இந்தியாவை அடைவதை நோக்கிய மிகப்பெரும் முயற்சியாக தரையிலிருந்து வானுக்கு பாயும் நடுத்தர ரக ஏவுகணை இந்திய விமானப் படையிடம் ஒப்படைக்கப்பட்டுள்ளது. விமான பாதுகாப்பு முறையில் இது ஒரு மிகப்பெரும் மாற்றத்தை உருவாக்கும்”, என்று அவர் கூறினார்.
இந்தியா மற்றும் இஸ்ரேல் நாடுகளுக்கு இடையேயான நெருங்கிய கூட்டணியின் உதாரணமாக இந்த ஏவுகணையின் தயாரிப்பைக் குறிப்பிட்ட அமைச்சர், இந்திய விமானப் படையிடம் இந்த ஏவுகணையை ஒப்படைத்திருப்பதன் வாயிலாக பல தசாப்தங்கள் பழமை வாய்ந்த நட்பு புதிய உச்சத்தை அடைந்திருப்பதாக தெரிவித்தார்.
நிகழ்ச்சியில் பேசிய ஏர் சீஃப் மார்ஷல் ஆர் கே எஸ் பதூரியா, ஏவுகணையின் குழுவினரை பாராட்டியதோடு, இதன் மூலம் விமான பாதுகாப்பு செயல்திறன் பெரும் வளர்ச்சி அடையும் என்று குறிப்பிட்டார். இந்த ஏவுகணை தயாரிப்பில் ஈடுபட்ட குழுவினருக்கு டாக்டர் ஜி. சதீஷ் ரெட்டி பாராட்டு தெரிவித்தார்.
இராணுவத் தளபதி ஜெனரல் பிபின் ராவத், ஐஏஐ தலைவர் திரு போஸ் லெவி மற்றும் இதர ராணுவ அதிகாரிகள் நிகழ்ச்சியில் கலந்து கொண்டார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753559
நிதி அமைச்சகம்
அரசு பங்குகள் விற்பனைக்கான ஏலம்.
அரசு பங்குகள் விற்பதற்கான அறிவிப்பினை மத்திய அரசு வெளியிட்டுள்ளது.
- விலை அடிப்படையிலான ஏலத்தின் மூலம் ரூ.12,000 கோடி மதிப்புள்ள ‘5.22 விழுக்காடு அரசுப் பங்கு, 2025’,
2), விலை அடிப்படையிலான ஏலத்தின் மூலம் ரூ.11,000 கோடி தொகைக்கான “6.19 விழுக்காடு அரசுப் பங்கு 2034”
3) விலை அடிப்படையிலான ஏலத்தின் வாயிலாக ரூ.7,000 கோடி மதிப்பிலான “7.1 விழுக்காடு அரசுப் பங்கு 2060”,
மேலே குறிப்பிடப்பட்டுள்ள ஒன்று அல்லது அதற்கு மேற்பட்ட கடன் பத்திரங்களுக்குக் கூடுதலாக வரும் ரூ. 2000 கோடி அளவிற்கான சந்தா தொகையை அரசே வைத்துக்கொள்ள அரசு தேர்வு செய்யலாம்.
இந்த ஏலங்கள் இந்திய ரிசர்வ் வங்கியின், மும்பை கோட்டையிலுள்ள மும்பை அலுவலகத்தில் 26 ஜூன் 2020 அன்று  பன்முக விலை முறையைப் பயன்படுத்தி நடத்தப்படும்.
அரசுக் கடன் பத்திரங்களில் போட்டியற்ற ஏலம் எடுக்கும் வசதித் திட்டத்தின் படி, பங்கு விற்பனையின் மொத்த அறிவிக்கப்பட்ட தொகையில் 5 சதவீதம் தகுதியுள்ள தனியாருக்கும், அமைப்புகளுக்கும் ஒதுக்கப்படும்.
ஏல முடிவுகள் 26 ஜூன், 2020 வெள்ளிக்கிழமையன்று அறிவிக்கப்படும். வெற்றிகரமாக ஏலம் எடுத்தவர்கள் 29 ஜூன், 2020 திங்கள்கிழமையன்று பணம் செலுத்த வேண்டும்.
இது தொடர்பான விரிவான தகவல்களுக்கு : https://pib.gov.in/PressReleseDetail.aspx?PRID=1633396
(Visitor Counter : 160
பிரதமர் அலுவலகம்
கோவாவில் 53-வது இந்திய சர்வதேச திரைப்படவிழாவில் இந்த ஆண்டின் இந்திய திரைப்பட ஆளுமை விருது பெற்ற தெலுங்கு நடிகர் சிரஞ்சீவிக்கு பிரதமர் வாழ்த்து
கோவாவில் 53-வது இந்திய சர்வதேச திரைப்படவிழாவில் இந்த ஆண்டின் இந்திய திரைப்பட ஆளுமை விருது பெற்ற தெலுங்கு நடிகர் சிரஞ்சீவிக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
மத்திய தகவல் ஒலிபரப்பு மற்றும் இளைஞர் நலன், விளையாட்டுத்துறை அமைச்சர் திரு அனுராக் தாக்கூரின் ட்விட்டர் பதிவிற்கு பிரதமர் வெளியிட்டுள்ள ட்விட்டரில் பதிவில்;
“சிரஞ்சீவி அவர்கள் அற்புதமான மனிதர். அவருடைய அளப்பரிய பணி, பலதரப்பட்ட வேடங்கள் மற்றும் சிறந்த குணம், அனைத்து தலைமுறை திரைப்பட பிரியர்களையும் கவர்ந்துள்ளது. கோவா இந்திய சர்வதேச திரைப்படவிழாவில், நடப்பாண்டின் இந்திய திரைப்பட ஆளுமை விருது பெற்றுள்ள அவருக்கு வாழ்த்துக்கள்” என்று குறிப்பிட்டுள்ளார்.
நிதி அமைச்சகம்
இயல்பான மாதாந்திர நிதிப்பகி்ர்வு ரூ.59,140 கோடி என்பதற்கு பதிலாக மாநில அரசுகளுக்கு வரிப்பகிர்வின் 3-வது தவணையாக ரூ. 1,18,280 கோடியை மத்திய அரசு விடுவித்துள்ளது
தமிழ்நாட்டிற்கு ரூ.4825 கோடி விடுவிக்கப்பட்டுள்ளது
இயல்பான மாதாந்திர நிதிப்பகி்ர்வு ரூ.59,140 கோடி என்பதற்குப் பதிலாக மாநில அரசுகளுக்கு வரிப்பகிர்வின் 3-வது தவணையாக
ரூ. 1,18,280 கோடியை மத்திய அரசு 2023 ஜூன் 12 அன்று விடுவித்துள்ளது.
மாநிலங்கள் அவற்றின் மூலதனச்செலவை விரைவுபடுத்தவும், மேம்பாடு மற்றும் செலவுகளுக்கு நிதி வழங்கவும், முன்னுரிமை திட்டங்களுக்கு நிதி ஆதாரங்கள் கிடைக்கச்செய்யவும் ஏதுவாக 2023 ஜூன் மாதத்தின் இயல்பான தவணை நிலுவையோடு கூடுதலாக ஒரு தவணை மாநிலங்களுக்கு விடுவிக்கப்பட்டுள்ளது.
இதன்படி மத்திய வரிகள் மற்றும் தீர்வைகளில் இருந்து 2023 ஜூன் மாதத்தில் தமிழ்நாட்டிற்கு ரூ.4825 கோடி விடுவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1931624
அறிவியல் மற்றும் தொழில்நுட்பத்துறை
உயிர் மருத்துவக் கழிவுகள் மேலாண்மைக்கு நீண்டகால தீர்வை வகுப்பது அவசியம்- டாக்டர் ஹர்ஷ் வர்தன்
சுகாதாரம் மற்றும் சுற்றுச்சூழல் மீதான சுமையைக் குறைக்கும் வகையில், குறிப்பாகத் தொற்று பரவும் காலகட்டத்தில், உயிர் மருத்துவ கழிவுகள் மேலாண்மைக்கு நீண்டகாலத் தீர்வை வகுப்பது காலத்தின் கட்டாயம் என்று மத்திய சுகாதாரம் மற்றும் மக்கள் நல்வாழ்வு, அறிவியல் மற்றும் தொழில்நுட்பம் மற்றும் புவி அறிவியல் துறைகளின் அமைச்சர் டாக்டர் ஹர்ஷ் வர்தன் வலியுறுத்தியுள்ளார்.
கொவிட்-19 பரவல் காலகட்டத்தில் திரவக் கழிவு மேலாண்மையின் எதிர்காலம் குறித்த இணைய கருத்தரங்கில் அமைச்சரின் இந்த செய்தி வாசிக்கப்பட்டது.
"இன்றைய சூழ்நிலையில் உயிர் மருத்துவக் கழிவுகளின் மேலாண்மை மிக அவசியமாகிறது, உயிர் மருத்துவக் கழிவுகளை பாதுகாப்பாக அகற்றுவது தொடர்பாக ஏற்கனவே உள்ள நெறிமுறைகளை மேலும் கடுமையாக்க வேண்டும்" என்றும் அந்த செய்தியில் அமைச்சர் டாக்டர் ஹர்ஷ் வர்தன் குறிப்பிட்டுள்ளார்.
மத்திய ஜலசக்தி அமைச்சகத்தின் கீழ் செயல்படும் குடிநீர் மற்றும் சுகாதாரத் துறை மற்றும் அறிவியல் மற்றும் மத்திய அரசின் தொழில்நுட்பத் துறையின் ஆதரவுடன் இந்தியத் தண்ணீர் அமைப்பு மற்றும் ஐக்கிய நாடுகள் சுற்றுச்சூழல் திட்டம் ஆகியவை இணைந்து இந்த இணைய கருத்தரங்கை நடத்தின. திரவக் கழிவு மேலாண்மையின் எதிர்காலம் மற்றும் உயிர் மருத்துவக் கழிவுகளின் முறையான மேலாண்மை குறித்து இந்த கருத்தரங்கில் விவாதிக்கப்பட்டது.
கொவிட்-19 மற்றும் சமூக சுற்றுச்சூழல் தாக்கத்தை கருத்தில் கொண்டு கழிவு மேலாண்மை குறித்த முழுமையான புரிதலை அனைவருக்கும் வழங்குவதே இந்தக் கருத்தரங்கின் முக்கிய நோக்கமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668143
சுகாதாரம் மற்றும் குடும்ப நலத்துறை அமைச்சகம்
மாபெரும் தடுப்பூசித் திட்டம்: 15 கோடிக்கும் அதிகமான தடுப்பூசிகளை செலுத்தி இந்தியா மேலும் ஒரு மைல்கல் சாதனை
கொவிட்-19 தொற்றுக்கு எதிரான, உலகின் மாபெரும் தடுப்பூசி போடும் திட்டத்தில் மேலும் ஒரு மைல்கல் சாதனையை இந்தியா படைத்துள்ளது. இதுவரை செலுத்தப்பட்டுள்ள தடுப்பூசிகளின் எண்ணிக்கை 15 கோடியைக் கடந்துள்ளது.
இன்று காலை 7 மணி வரை, 22,07,065 முகாம்களில் 15,00,20,648 பயனாளிகளுக்கு, கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் 21 லட்சத்திற்கும் அதிகமான தடுப்பூசி டோஸ்கள் போடப்பட்டுள்ளன.
103-வது நாளான நேற்று , நாடு முழுவதும் 21,93,281 பேருக்குத் தடுப்பூசி செலுத்தப்பட்டது.
நாட்டில் குணமடைந்தவர்களின் எண்ணிக்கை 1,50,86,878 ஆக  இன்று பதிவாகியுள்ளது. கடந்த 24 மணி நேரத்தில் 2,69,507 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 3,79,257 பேர் புதிதாகப் பாதிக்கப்பட்டுள்ளனர்.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில், தமிழ்நாடு, மகாராஷ்டிரா, உத்தரப் பிரதேசம், தில்லி, கர்நாடகா, கேரளா, சத்தீஸ்கர், மேற்கு வங்கம், ஆந்திரப் பிரதேசம், ராஜஸ்தான் ஆகிய பத்து மாநிலங்களில் மட்டும் 72.20 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 63,309 பேரும், கர்நாடகாவில் 39,047 பேரும், கேரளாவில் 35,013 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 30,84,814 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 16.79 சதவீதமாகும்.
கடந்த 24 மணி நேரத்தில் 3,645 பேர் உயிரிழந்துள்ளனர். தேசிய உயிரிழப்பு விகிதம் 1.11 சதவீதமாகப் பதிவாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714778
பிரதமர் அலுவலகம்
பாராலிம்பிக் போட்டிகளில் உயரம் தாண்டுதலில் வெள்ளிப் பதக்கம் வென்றதற்காக மாரியப்பன் தங்கவேலுவுக்கு பிரதமர் பாராட்டு
டோக்கியோவில் நடைபெற்று வரும் பாராலிம்பிக் போட்டிகளில் உயரம் தாண்டுதலில் வெள்ளிப் பதக்கம் வென்றதற்காக மாரியப்பன் தங்கவேலுவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“உயரே, உயரே எழும்புகிறீர்கள்! தொடர்சியான, சிறப்பான செயல்திறனுக்கு எடுத்துக்காட்டாக மாரியப்பன் தங்கவேலு திகழ்கிறார். வெள்ளிப் பதக்கம் வென்றதற்காக அவருக்கு வாழ்த்துகள். அவரது சாதனையைக் கண்டு இந்தியா பெருமையடைகிறது. @189thangavelu #Paralympics #Praise4Para,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
------
(
சிறப்பு சேவைகள் மற்றும் கட்டுரைகள்
அண்ணா சாலை தலைமை தபால் அலுவலகத்தில் யோகா தினம் கொண்டாடப்பட்டது
இந்திய தபால் துறை வெளியிட்ட சிறப்பு முத்திரையை வெளியிட்டு சர்வதேச யோகா தினம் 2021-ஐ அண்ணா சாலை தலைமை தபால் அலுவலகம், சென்னை 600 002, கொண்டாடியது.
யோகா குறித்த விழிப்புணர்வை அனைத்து மக்களிடையே ஏற்படுத்தும் விதமாக, 2021 ஜூன் 21 அன்று அண்ணா சாலை தலைமை தபால் அலுவலகத்தின் மூலம் அனுப்பப்பட்ட அனைத்து  தபால்களிலும் சர்வதேச யோகா தினம் 2021-ன் ச்றப்பு முத்திரை பதிக்கப்பட்டது.
மேலும், யோகாவின் நற்பலன்களை குழந்தைகளின் மனங்களில் பதிய செய்யும் விதமாக, இணைய கருத்தரங்கு ஒன்றை அண்ணா சாலை தலைமை தபால் அலுவலகத்தின் தபால்தலை சேகரிப்பு அலுவலகம் நடத்தியது. இதில் யோகா குறித்த சிறப்பு தபால்தலைகள் குழந்தைகளுக்கு காட்டப்பட்டன.
மேற்கண்ட தகவல்களை செய்திக் குறிப்பு ஒன்றில் அண்ணா சாலை தலைமை தபால் அலுவலகத்தின்  தலைமை தபால் அதிகாரி திரு எம் ஸ்ரீராமன் தெரிவித்துள்ளார்.
பிரதமர் அலுவலகம்
வசந்த பஞ்சமி மற்றும் சரஸ்வதி பூஜையையொட்டி மக்களுக்குப் பிரதமர் வாழ்த்து தெரிவித்துள்ளார்
வசந்த பஞ்சமி மற்றும் சரஸ்வதி பூஜையையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்
ட்விட்டரில் பிரதமர் கூறியிருப்பதாவது:
“வசந்த பஞ்சமி மற்றும் சரஸ்வதி பூஜையின் இந்தப் புனிதமான தருணம் ஒவ்வொருவரின் வாழ்க்கையிலும் புதிய ஆற்றலையும் புதிய உற்சாகத்தையும் ஏற்படுத்தட்டும். அன்னை வித்யாதாயினி வழிபாட்டுடன் தொடர்புடைய இந்த மங்களகரமான திருநாளில் உங்கள் அனைவருக்கும் நல்வாழ்த்துக்கள்."
பாதுகாப்பு அமைச்சகம்
அக்டோபர் 8-ஆம் தேதி 86-வது விமானப்படை தினம்: விமான சாகசங்கள்
இந்திய விமானப்படையின் 86-வது ஆண்டு தினம் வரும் அக்டோபர் 8-ம் தேதி கொண்டாடப்படுகிறது. இதையொட்டி, தில்லி அருகே உள்ள ஹிண்டன்  விமானப் படை தளத்தில் நடைபெறும் விமானப்படை அணிவகுப்பு மற்றும் பல்வேறு விமானங்களின் சாகசங்கள் காண்போரை மெய்சிலிர்க்க வைக்கும் முக்கிய நிகழ்வுகளாக அமையும்.
போர் விமானங்களின் சாகச ஒத்திகை நாளை முதல்  தொடங்கும் என்று அறிவிக்கப்பட்டுள்ளது.
விமான சாகசங்களின்போது, பறவைகள் பறந்து வருவது இடையூறாக இருக்கும் என்பதால், அவற்றை தவிர்ப்பதற்காக பார்வையாளர்கள் உணவுப் பொட்டலங்கள் மற்றும் குப்பைகளை திறந்த வெளியில் வீச வேண்டாம் என்று இந்திய விமானப்படை அறிக்கை ஒன்றில் கேட்டுக் கொண்டுள்ளது.
ஏ.என்-32 விமானத்திலிருந்து பிரபல ஆகாஷ் கங்கா குழுவினர், “டைவ்” அடிப்பது உள்ளிட்ட விமான சாகசங்களை நிகழ்த்திக் காட்டுவார்கள். இந்நிகழ்ச்சிகள் காலை 8 மணிக்கு தொடங்கும் என்று அறிவிக்கப்பட்டுள்ளது.
பழமையான மற்றும் நவீன விமானங்களுடன், முன்னணி போர் விமானங்களும் இந்த சாகச நிகழ்வில் பங்கேற்பது காண்போரை அதிசயிக்க வைக்கும்.
-------
(Visitor Counter : 123
சிறப்பு சேவைகள் மற்றும் கட்டுரைகள்
சென்னை ஐஐடி-யின் சாரங்க் விழாவின் 27-ஆவது அமர்வு மெய்நிகர் வடிவில் நடைபெறுகிறது
சென்னை ஐஐடி மாணவர்களால் நடத்தப்படும் வருடாந்திர கலாச்சார திருவிழாவான சாரங்கின் 27 ஆவது அமர்வு நாளை முதல் 9 ஆம் தேதி வரை நடைபெறுகிறது.
சென்னை ஐஐடி-யின் இயக்குநர் பேராசிரியர் பாஸ்கர் ராமமூர்த்தி மெய்நிகர் வடிவில் செய்தியாளர்களிடம் கூறியதாவது,
ஆண்டுதோறும் ஐஐடி மாணவர்களால் நடத்தப்படும் கலாச்சாரம் மற்றும் தொழில்நுட்ப விழாக்கள் தொடர்ந்து இரண்டாவது ஆண்டாக மெய்நிகர் வடிவில் நடைபெறவுள்ளது.
கடந்த ஆண்டு பெற்ற அனுபவத்தின் அடிப்படையில் இந்த ஆண்டும் அதே எழுச்சியுடன் சாரங்க் விழா நடைபெறவுள்ளது. இந்த ஆண்டில் புதிய நிகழ்ச்சிகள் சேர்க்கப்பட்டுள்ளன. இந்த ஆண்டு நடைபெறவுள்ள விழாவில் இந்தியா முழுவதிலும் இருந்து 35,000 பேர் மெய்நிகர் வடிவில் கலந்து கொள்வார்கள். இந்த ஆண்டுக்கான கருப்பொருள் செவிவழி அறிவு மற்றும் மரபுகள் என்பதாக இருக்கும். 2022 சாரங்க் விழா மாணவர்களை கொண்டு சேர்ப்பதாக இருக்கும்.
நடிகர் துருவ் சேகல், வினய் ராய், கோல்ஃப் விளையாட்டு வீராங்கனை அதிதி அசோக், கர்நாடக இசைக் கலைஞர் எஸ் சவுமியா உள்ளிட்டோர் நிகழ்ச்சிகளில் பங்கேற்கின்றனர்.
இவ்வாறு அவர் கூறியுள்ளார்.
ஜல்சக்தி அமைச்சகம்
வெள்ள அதிகரிப்பு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
வழக்கமாக வெள்ளம் ஏற்படும் அசாம், பீகார், உத்தரப் பிரதேசம், தவிர, கடந்த 3 ஆணடுகளில் கேரளா, கர்நாடகாம், தமிழ்நாடு, ஆந்திரா, தெலங்கானா, ஒடிசா, மகாராஷ்டிரா, சட்டீஸ்கர், மத்தியப் பிரதேசம் மற்றும் ராஜஸ்தான் மாநிலங்களில் அதிகளவு மழை பெய்து வெள்ளம் ஏற்பட்டுள்ளது.
நதிநீர் இணைப்பு திட்டம், வெள்ளம் மற்றும் வறட்சி பாதிப்பை குறைக்கம். அதற்கான நடவடிக்கைகளை மத்திய அரசு மேற்கொண்டு வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777277